
Meta di Gobierno di Aruba ta pa mehora calidad di bida di 
tur ciudadano 


A TRAVES DI E-GOVERNMENT 


Den vision di Gabinete Wever-Croes, tin inclui e mehoracion 
pa duna servicio pa tur cliente y ciudadano di pais Aruba. Un 
vision cu a cuminsa haya claridad desde e momento cu a 
cuminsa busca e miho forma pa digitalisa e procesonan den 
Gobierno. Den e cuadro aki, cu e meta pa brinda Aruba miho 
servicio, mas efectivo como tambe mas moderno, Gabinete 
Wever-Croes a cera un aliansa cu e-Government Academy di 
Estonia. 


Den aña di Innovacion y Enseñansa, Gobierno hunto cu 
FUTURA tin cinco (5) proyecto di innovacion cu lo ta prioridad 
den aña 2020. eGovernment ta e prome riba e lista di 
prioridadnan. 


Gobierno di Aruba a cuminsa e proceso di eGovernment na 
aña 2018 y hunto cu eGovernment Academy di Estonia, ta 
finalisando nos eGovernment Road Map cu dentro di poco lo 
wordo publica ora cu e fase di consultacion cu tur stakeholders 
termina. 


“Cu hopi entusiasmo y optimismo mi por comparti cu ya caba 
nos a drenta den e fase di implementacion”, Prome Minister 
Evelyn Wever-Croes a expresa. 


Gobierno a apunta un 'Stuurgroep' y tres comision di trabou, 
cu ta Legal, Tecnologia y Digital ID, a tuma encargo di e prome 
fase di implementacion. Asina aki nos lo percura cu pa e aña aki, 
mas intercambio di dato lo tuma luga entre Departamentonan 
di Gobierno na un manera sigur, facil, y instantaneo. Tambe 
Gobierno lo por brinda aun mas servicio ‘online’. Esaki, segun 
Prome Minister lo mehora calidad di bida di e ciudadano, cu na 
final di dia ta meta principal di Gobierno di Aruba. 


“Esaki ta e direccion cu Gabinete Wever-Croes ta bayendo 
aden pasobra nos ta kere cu tin hopi proceso den Gobierno y 
den Departamentonan di Gobierno cu mester wordo mehora y 
haci mas eficiente y transparente. E ciudadano, for di unda cu 
e ta, for di su telefoon mes tambe e por entrega un peticion, 








vigila pa su mes online e trayectoria di e peticion haci. Lo no 
tin mester para pa oranan den rij pa haci pagonan entre otro pa 
paga number di auto. Gobierno ta convenci cu e-Government 
lo brinda miho servicio na tur ciudadano como tambe contribui 


ma desaroyo economico. Na final di dia, loke cu nos ta 
desea ta mehora calidad di bida di tur ciudadano a traves di 
e-Government”, Premier Wever-Croes a duna di conoce. 

5 PROYECTO DI INNOVACION 


Cu ta prioridad di Gobierno di Aruba den 2020 





E proceso di eGovernment ya caba a drenta den e fase di 
implementacion. Asina aki nos lo percura cu pa e aña aki, 
mas intercambio di dato tuma luga entre Departamentonan di 
Gobierno na un manera sigur, facil, y instantaneo 
y tambe Gobierno lo por brinda mas servicio ‘online’. 


eGovernment lo mehora calidad di bida di e 
ciudadano, cu ta nos meta principal. 

MINISTER MarisoL Lopez-TROmP 


MINISTER di Desaroyo Teritorial, Infrastructura y Medio Ambiente 


MINISTER ENCARGA CU MEDIO AMBIENTE 
DI BISHITA NA INTERNATIONAL SCHOOL 
OF ARUBA 


Riba invitacion di International School of Aruba, Minister 





encarga cu Desaroyo Teritorial, Infrastructura y Medio Ambiente 
Marisol Lopez - Tromp, a duna un presentacion relaciona cu 
Medio Ambiente y alabes contesta preguntanan di e muchanan 
di klas 3. 


Ta sumamente importante pa nos muchanan tambe ta envolvi, 
ricibi informacion y amplia nan conocemento riba desaroyo 
rond di e tema aki cu ta hopi importante no solamente pa 
Aruba, sino mundialmente tambe! 

Nos accion individual awe lo impacta e futuro. Cada un di nos, sea 
un ‘cancer survivor’, un famia, un amigo, un colega, un docter, un 
cuidado, un maestro of alumno, tin e poder pa tuma accion pa reduci 
e impacto global di cancer. Esaki nos por haci primeramente door di 
conscientisa nos mes y otronan tocante cancer. ‘Mi ta y lo mi haci'e” 
ta un compromiso cu nos tur mester tin pa yuda nos mes y otronan y 

hunto logra crea un mundo sin cancer. 







MI TA Y 

DIA MUNDIAL DI 
CONSCIENTISACION 

MINISTER XIOMARA Ruiz-MADURO 





MINISTER di Finansa, Asuntonan Economico y Cultura i! A 





ROLAND "RUMAN' HELDER A CUMPLI 30 
AÑA DEN SERVICIO DI GORIERNG 


Siman pasa a celebra hunto cu sr. Roland 'Ruman' Helder 















su 30 aña den servicio di Gobierno. Den un rato ameno den 
presencia di Director di Departamento di Cultura Minister 
Xiomara Maduro a gradici Ruman pa su lealtad na servicio 
publico di nos Pais y a entrege su decreto gubernamental, 
gratificacion y un recuerdo pa recorda e aniversario importante 


aki. Masha pabien Ruman! 

INSCRIPCION A HABRI PA COMPETENCIA DI 
POETA DI PATRIA 2020 


E aña aki un biaha mas Comision Celebracion Dianan Nacional 
(CCDN), Departamento di Cultura Aruba (DCA) hunto cu 
Comision Arte di Palabra y Fundacion Corector di Papiamento, 
ta organisa e prestigioso competencia pa nombra nos Poeta di 
Patria di 2020. 








Pa e motibo aki nos ta extende un invitacion na tur escritor, 
poeta y declamado di 18 aña y mas, pa busca den nan curason 
e inspiracion pa skirbi bo miho elogio y poema na Papiamento 
di nos dushi tera Aruba y su Cultura. E ultimo dia pa entrega 
bo obra lo ta dia 4 di maart proximo, ya cu e competencia lo 
tuma luga dia 13 di maart. Di tur e obranan cu Comision ricibi, 
lo saca e mihonan y e escritornan aki lo mester bin presenta 
nan obra, durante un anochi cultural dia 13 di maart 2020 na 
Plaza Libertador G.F. Betico Croes, riba Vondellaan. Si acaso 
bo mes no por presenta bo obra, por laga un otro persona 


present'e pa bo. 


Cada escritor por entrega un (1) obra cu e tema di Aruba y su 
Cultura. E poema mester ta na Papiamento y por tin entre 4 cu 


9 strofa; cada strofa mester tin 4 frase y por rima. 


Lo tin premio pa e Poeta di Patria y tambe pa di dos y di tres 


luga. 





Manda bo obra no mas tarda cu dia 4 di maartna artedipalabra@ 
gmail.com 


Pa mas informacion, por tuma contacto cu DCA tel: 582-2185 





APLICA PA BIRA UN ENCUESTADOR 
DURANTE CENSO2020! 


Manera ta conoci caba Oficina Central di 
Estadistica (CBS) ta organiza un Conteo 
general di Poblacion y Vivienda, mihor 
conoci como Censo. Censo2020 lo tuma 
lugar di 1 pa 10 di oktober 2020. 


E Censo di Persona y vivienda ta un 
conteo general di tur esnan cu ta biba na 
Aruba. E proposito di Censo ta pa haya 
un bista completo di e manera di biba 
y e caracteristicanan di e poblacion di 
Aruba. Censo ta e fuente di informacion 
mas importante riba e cantidad, structura 
y caracteristicanan di e poblacion cu ta 
biba den un pais. 


Pa e Censo2020, CBS ta buscando 
personanan cu kier fungi como 
encuestador. Un encuestador tin e tarea 
pa haci entrevista na 40 pa 60 punto di 
adres durante e periodo menciona. 


Rekisitonan pa bira un encuestador: 

+ Yena e formulario di inscripcion online 
via nos website www.cbs.aw 

+ Mester por traha cu un Tablet 


+ Mester por lesa, scirbi y papia 
Papiamento, Ingles, Hulandes y Spaño 
+ Mester tin por lo menos 18 aña di edad 
+ Mester tin por lo menos un diploma di 
MAVO 

+ Ta un residente di Aruba 

+ Tin un rijbewijs valido y un medio di 
transporte propio 

+ Ta compromete su mes pa asisti na 3 
training obligatorio 

+ Ta disponibel durante henter e Censo 
(1-10 di oktober 2020) 

+ Ta disponibel pa traha den siman y den 
weekend y durante oranan di dia, atardi 
y anochi. 


Tur persona cu ta cumpli cu e rekesitonan 
ya menciona por solicita pa ta un 
encuestador, tambe pensionadonan, 
esnan sin trabao y esnan trahando den 
sector priva, tanten cu nan ta disponibel 
full time durante e siman di Censo. 


Oficina Central di Estadistica (CBS) ta 
haci un apelacion fuerte na un y tur pa 
yuda den e trabao noble di traha como 


encuestador di Censo door di yena e 
formulario di inscripion via nos website 
www.cbs.aw 

Pa mas informacion por jama libremente 
na tel 524-7433, bishita nos pagina 
di Facebook: The Central Bureau of 
Statistics Aruba of nos website www.cbs. 
aw 


Pasobra Aruba ta conta riba bo! 

















MINISTER GLENBERT 





Minister Glenbert Croes a asisti na huramentacion di Minister 
Marisol Lopez Tromp yamand'e bonbini na Gabinete Wever 
Croes deseando e tur clase di exito. 


E mandatario di Labor a sostene un reunion cu Directiva di 
Dialogo Tripartidista Social Laboral DTSL planificacion di 
trabao...Nos ta na caminda pa e siguiente Congreso 


COLEGIO FELIPE B. TROMP a invita e yiunan di Betico pa 
bishita scol e dia despues di e proefwerk di Betico. Minister 
Glenbert Croes conhuntamente cu su ruman Gisette a bishita 
e scol unda cu a comparti un rato ameno cu nos muchanan. 
Nan fascinacion pa Betico ta un siguransa cu den nan man 
Betico lo mantene su lugar den e historia real di nos Pais. 


Campaña di SCP pa conscientisacion pa temporada di 
Carnaval a inicia cu un tremendo video cu ta ilustra con 
e mucha ta experencia Carnaval. Muchanan chikito no ta 
disfruta di carnaval di mesun forma cu un adulto. E apelacion 
ta: Si bo yiu tin menos cu 5 aña, considera di uza un servicio 
di cuido certifica of laga un mayor keda cas cu e mucha. Pa 
informacion of conseho pa e cuido di mucha den temporada 
di Carnaval tuma contacto cu Tienda di Educacion na 161 
(yamada ta gratis). 


Minister Glenbert Croes a haci un bishita di cortesia na Hyatt 
durante cual e mandatario a expresa su gratitud pa e gran 
apoyo di Hyatt na e causanan social den nos comunidad. Na 
henter e famia di Hyatt...Aruba ta bisa boso danki. 


E prome reunion di aña di Sociaal Crisis Plan a tuma luga e 
siman cu a pasa, unda cu a reuni cu tur 22 socio den sector 
social, salubridad, enseñansa y husticia, pa asina elabora riba 
e ultimo desaroyonan y e plan di accion pa 2020 - 2021 di SCP. 
Tambe a elabora ariba e desaroyonan di e"Centraal Registratie 
Systeem" cu lo wordo activa medio 2020 como tambe e Codigo 
di Proteccion Infantil y Hubenil. 


Diasabra ultimo a inaugura e cabina den cual bo lo sinti y 
mira pa bo mes con un mucha ta experencia Carnaval. Un 
tremendo iniciativa di e PR team di SCP creando consciensa. 
SIGURIDAD Y BIENESTAR DI NOS MUCHANAN TA NOS 
TUR SU RESPONSABILIDAD. BAN CUIDANOS MUCHANAN 
DEN CARNAVAL 66... 

FS INSCRIBI AWO! 


Bo oportunidad pa haci un cambio positivo den bida 
FORMACION SOCIAL 


TRAYECTO LO CUMINSA £ 
25 februari 2020 i GOBIERNO DI 












UNDA MI POR INSCRIBI?, 


Oficina di Formacion Social 


Marinierskazerne Savaneta FORMACION SOCIAL TA ALGO PA BO? 
Bureau Sociale Vorming 3 E 
Tel: 522-5352 Bo ta un hoben masculino entre 18 y 24 aña?, 


Sra. Jessica Ras Bo no a termina un scol secundario? 
infoformacionsocialegmail.com HANNA 
KI DIA MI POR INSCRIBI? MIME To ocre 
AWO CABA Bo a termina un scol secundario y ta sin trabou? 


ri Bishita nos na: Formacion Social - SVT 











MINISTER ANDIN BIKKER 


MINISTER di Husticia, Seguridad y Migracion 

MINISTER BIKKER TA BAY PIDI 
CONSEHO PA INCLUI FAKE NEWS DEN 
CODIGO PENAL NOBO 





Minister di Husticia mr. Andin Bikker a bin ta tuma nota 
cu diferente pais, entre nan Alemania y otro pais cerca ta 
evaluando pa cambia nan codigo penal pa loke ta trahamento 
di fake news. E paisnan aki kier haci fake news castigabel 
y relaciona cu esaki Minister Bikker a pidi spoed advies di 
profesor de Doelder. Profesor de Doelder ta presidente di e 


comision cu a traha riba e codigo penal y awor a traha riba e 
codigo di procedemento penal. 








Recientemente Minister Bikker tabatin e honor di asisti na 
Parlamento cu e codigo di procedemento penal pa duna e 
Parlamentarionan un splicacion riba kico ta bay ta e cambionan. 
Mirando cu ta bin mas y mas yamada di comunidad cu ta frustra 
cu e fake news cu tin su efectonan unda e ta mishi cu e estado 
di derecho mester haci algo. Un ehempel cu e mandatario a 
duna ta di e caso di un supuesto school shooting. Pasobra 
via un fake news basicamente a plama un noticia cu Colegio 
Arubano a pidi mayornan pa bin busca nan yiunan for di scol 
pasobra lo bay tin un school shooting. 


Pero despues ta sali cu esaki no tabata berdad. Di parti 








Colegio Arubano a coregi e noticia aki mesora. Pero e fake 
news a percura pa hopi conmocion. Esaki ta un ehempel 
pero tin hopi ehempel y un di nan ta diep fake news, unda ta 
cambia loke un persona ta bisa den forma di bisa algo otro 
via manipulacion cu software. E situacion ey tambe por crea 
panico innecesario. Relaciona cu e fenomeno aki, na Alemania 
y na diferente hurisdiccion cu tin sistema huridico comparabel 
manera esun di Aruba, ta evaluando textonan di ley, proyecto 
di ley y amienda pa adresa e fenomeno preocupante aki. 


Fake News no tin un luga den estado di derecho, pasobra na 
final di dia tur ciudadano tin un responsabilidad pa loke un 
hende ta bisa y haci. Momento cu bin cu fake news e ta causa 
daño y panico y no ta algo cu mester tolera. Minister Bikker 
a pidi pa haci un estudio riba dje y ta spera di por haya un 
conseho pronto di huristanan of profesornan riba e ramo aki. 
Minister Bikker a bisa cu e mes tin su propio opinion pero a 
prefera di busca conseho di e profesornan cu a traha e codigo 
penal di Aruba y e codigo procedemento penal cu actualmente 
ta den Parlamento. 

Comienso di siman Conseho di Minister a aproba nombracion 
di dos notario nobo. Na 2019 Minister di Husticia mr. Andin 
Bikker hunto cu Parlamento di Aruba a amplia e cantidad di 
cuponan pa por tin mas notario, pa asina por agilisa e cantidad 
di trabou cu a aumenta door di crecemento di nos economia y 
poblacion den transcurso di añanan. Despues di dicho cambio 
di ley un proceso di solicitud a wordo hiba y diamars ultimo 
Conseho di Minister di Aruba a aproba e proposicion di parti 
di Minister di Husticia pa nombracion di dos notario nobo, den 
persona di sra. mr. C. Mayréne Marugg-Helmeyer y sra. mr. 
Chamila A. Tromp. Esaki den cuadro di Conseho cu Minister 
mr. Andin Bikker a ricibi for di Corte Comun di Husticia, a base 
di e proceso di solicitud menciona. Ambos candidato tin varios 
aña trahando na Aruba como kandidaat-notaris y tin amplio 
experiencia den e ramo. Cu nombracion di e dos candidatonan 
adicional, Aruba lo bay conoce awor un total di 6 notario den 
funcion. 


Minister Bikker a cuminsa cu un ciclo di reunion cu ta wordo 
aprecia masha hopi mes cu diferente stakeholder pa cu e tema 
di siguridad. Asina durante siman Minister Bikker a reuni cu 
AHATA pa loke ta siguridad den area hotelero. Mirando cu 
Minister Bikker ta trahando pro-activamente pa optimalisa 
e siguridad conhuntamente cu stakeholdersnan, AHATA y 
AHSF di nan banda a invita un compania internacionalmente 
renombra pa reuni cu Minister Bikker pa conhuntamente 
mehora y optimalisa e siguridad den area hotelero. 


Minister Bikker tambe a reuni cu varios comerciante Chines. Pa 
loke ta siguridad nan a expresa cu nan ta haya cu Aruba ta mas 
sigur compara cu antes y a expresa aprecio pa e reunion y e 
manera structura cu kier sigui atende cu reunionan den futuro. 
Tambe a atende varios otro tema, entre nan e tema di ciere di 
frontera y su retonan pa cu importacion di fruta y berdura. 


Un otro di e serie di reunionnan tabata cu SMOA, SKOA y DPS, 
pa enfoca riba e aspecto di siguridad na e scolnan. Un di e 
metanan ta cu tur scol ta bay haya alarma di siguridad y tambe 
di candela. Poniendo e alarmanan ta evita cu otro scol por pasa 
den e caso lamentabel cu scol di Macuarima cu a conoce cu ta 
kiebro, destruccion y candela. 


Minister Bikker ademas a publica un “Request for Expression 
of Interest’ pa haya camaranan mas sofistica y adicional cu ta 
cuminsa for di Welcome Plaza te cu e area di Renaissance 
Market Place. Tambe ta reemplasando y ampliando diferente 
camara, debi na entre otro cambionan den infrastructura door 
di e proyectonan di Watty Vos Boulevard y Green Corridor. 
Ta bay tin mas 'Request for Expression of Interest pa pone 
mas camara na diferente parti di nos isla y asina haci uzo di 
tecnologia cu hard- y software avansa. 


Minister di Husticia hunto cu Minister di Asuntonan Social y di 
Labor, durante conferencia di prensa di Gobierno diahuebs a 
trece dilanti cu lo bay manda un carta pa Minister di Husticia 
di Hulanda pa haya claridad referente un noticia preocupante 
cu a sali na Hulanda caminda Inspectie Justitie en Veiligheid 





AA 


G, ie 








ES pu 7 = 
lo a pidi pa cambia of suavisa cierto rapportnan y uno di nan 
ta regarda e caso di sr. Mitch Henriquez dfm.. Sr. Henriquez 
a perde su bida na 2015 na Hulanda despues cu agentenan 
policial a uza forsa contra dje cu consecuencia cu el a fayece. 


Diabierna anochi Minister Bikker tabata na celebracion di Dienst 
Brandweer pa felicita tur cu a cumpli nan añanan di servicio, 
a haya promocion of cu a haya nan certificado ARFF (‘Aircraft 
Rescue and Firefighting’). Un bunita celebracion unda Minister 
Bikker a felicita y bisa cada un di nan danki pa nan trabou y 
esfuerso dedica na bienestar di e Pueblo di Aruba 





MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 

MAESTRO, E PROFESION CU TA MOVE 
SERONAN 


Desde Instituto Pedagogico Arubano (IPA) su inicio te cu awor 
e instituto a conoce varios graduado cu a termina e estudio 
cu exito y cu awor ta maestro competente y ehemplar den 
nos comunidad. Un di nos graduadonan ta Gislaine van der 
Linde. Juf Gislaine ta docente na Sint Michaël School y ta un 
graduado di IPA di aña 2019. 


Juf Gislaine a conta cu su inspiracion y motivacion pa bira 
maestra ta cu desde hoben e semper a stima y yuda mucha. 
Pa Juf Gislaine un mucha mester ta feliz, e mester haya e amor, 
guia y atencion cu e merece di un adulto. Segun juf Gislaine pa 
medio di e profesion di un maestro e por haci esaki: “Nos tin e 
trabou di mas bunita cu por tin, esta educa y forma alumnonan. 
A nos tin e tarea pa guia e futuro generacion. P'esey semper 
pone Dios prome den tur cos cu bo ta haci. Laga cu E ta bo 
guia. Haci bo trabou cu amor, pasenshi y dedicacion y lo bo 
disfruta di e fruta di bo trabou aki un paar di aña. Soña den 
grandi pero haci cada un soño un meta. Cu stapnan chikito 
sigur bo lo logra. Nunca no tene miedo di niun obstaculo cu 
por presenta. Semper lucha pa loke bo kier ‘no matter what', 
confia den bo mes y den bo habilidadnan y sigur lo bo move 
seronan.” 


Anochi di informacion 

Dialuna dia 10 di februari 2020 IPA ta tene un anochi di 
informacion pa tur studiante/ graduado di HAVO, VWO y EPI 
(nivel 4) interesa pa haci e estudio pa maestro di enseñansa 
primario na IPA. E estudio aki ta forma maestro cu ta cualifica 
pa duna les na mucha di kleuter y of scol basico. Tur persona 
cu ta interesa ta bonbini na e anochi di informacion cu lo 
cuminsa pa 7or di anochi na IPA (Isaac Wagemakerstraat 11, 
San Nicolas). 


Durante e anochi di informacion lo duna informacion general di 
e estudio pa maestro pa enseñansa primario. Ademas di esaki 
lo elabora riba e procedura y prueba di admision cu mester 
cumpli cu ne. 


Inscripcion 

Tur persona cu ta interesa pa bira maestro di enseñansa 
primario por pasa na Studenten Services di IPA entre 8or 
di mainta cu 12or di merdia y entre 2or cu 4or di atardi pa 
inscribi. Pa por inscribi mester trece e papel di registro civil 
(papel di AWG 5) y paga un suma di AWG 75,- p'asina cubri e 














gastonan di inscripcion. Si bo a gradua caba, lo mester trece 
copia di bo diploma di sea havo, vwo of mbo nivel 4. Si bo ta 
den examenklas di havo, vwo of mbo nivel 4 ta importante pa 
bo inscribi di awo caba mirando cu inscripcion ta cera 14 di 
februari 2020. Despues di e fecha aki no por inscribi mas pa 
aña academico 2020-2021. Tene cuenta cu pa aña academico 
2020 — 2021, e estudio pa maestro di enseñansa primario ta e 
unico estudio cu IPA lo ofrece. 


Pa mas informacion por tuma contacto cu Studenten Services 
na 5243100 of por bishita nos pagina di facebook ‘Instituto 
Pedagogico Arubano' of nos website www.ipaaruba.com 

A 
Danki NA DJE 


NOS TIN NOS PROPIO 


Parlamento 





GOBIERNO DI ARUBA 





Cu un propio Parlamento nos parlamentarionan mes por introduci leynan nobo, revisa leynan existente y controla e 
maneho di nos gobierno. 


#Danki na Dje 

DBIERNO DI ARUBA 


GABINETE WEVER-CROES 


2020 Ata de 
INNOVACION Y ENSENANSA 





26 JANUARI - 2 FEBRUARI 2020 








Camara di Comercio a organisa su recepcion di aña Nobo. 
Aki a presenta nan secretaris y directiva nobo. Premier 
Wever-Croes y Minister di Husticia a asisti y a desea nan 
hopi exito. 


FUTURA a presenta su relato anual di 2019 na Premier 
Evelyn Wever-Croes, den cual nan a ehecuta mas di 40 
proyecto di Innovacion cu envolvimento di miles di persona. 
Den un recepcion ameno na Fort Zoutman, Premier Wever- 
Croes a anuncia cual ta e 5 prioridadnan pa cu innovacion 
den 2020; e-Government, 100-Innovations, B-lab na Santa 
Cruz, e-Learning cu di dos pilot school y vocational training 
riba tereno di cyber security. Den e siguiente dianan lo 
elabora mas riba cada un. 


Premier Wever-Croes a atende e conferencia di prensa di 
Quota International of Aruba den cuadro di e campaña di 
earplugs. Aumentando conscientisacion pa cuido di oido, 
especialmente nos muchanan mas den temporada di 
Carnaval 66. 


Archivo Nacional Aruba, recientemente a wordo digitalisa cu 
ayudo di DIA, pa cu esaki Premier Wever-Croes a realisa un 
bishita na ANA y por a presencia tur e avansenan. 


Diferente departementonan a firma un convenio nobo 
relaciona cu e seguro Medico adicional pa empleadonan 
publico y empleadonan publico cu pensioen, e asina yama 
AZV+. Premier a gradici tur pa nan cooperacion pa por a 


logra e proyecto bunita aki cu lo mehora e servicio di AZV. 


Arubaacelebra Dia di Betico dengranforma, cuuncelebracion 
cultural na Plaza Betico dia 24 di januari y riba dia 25 di 
januari den varios actividad rond di nos isla. Premier Evelyn 
Wever-Croes den su discurso durante e acto protocolar a 
comparti cu durante su bishita na scolnan un hoben a puntr'e, 
“si Betico tabata na bida, kico bo lo kier bis'e?”. Premier su 
contesta Tabata: “lo mi biste DANKI pasobra danki na dje 
nos por lanta nos yiunan den un pais liber”. Un Pabien na 
Minister Xiomara Maduro cu e celebracionnan oficial den 
cuadro di Dia di Betico, di cual e asistencia masal na Plaza 
Betico a surpasa tur otro celebracion cultural. Betico ta sigui 
biba den curason di nos pueblo. 


E siman cu a caba di termina, tabata un siman grandi 
pa Parlamento y Gobierno cu entrada di 2 hende muhe 
profecional, Darlaine Ersamus pa fraccion di MEP y Dellanira 
Maduro pa Fraccion di POR. Premier Wever-Croes a desea 
ambos hopi exito. Tur Minister a asisti na e huramentacion 
di Minister Marisol Lopez-Tromp yamand'e bon bini na 
Gabinete Wever-Croes y deseando e tur clase di exito. Pa 
prome biaha di historia Gobierno tin 3 minister femenino. 


Minister Glenbert Croes a sostene un reunion cu Directiva di 
Dialogo Tripartidista Social Laboral DTSL pa planificacion di 
trabao. Nos ta na caminda pa e siguiente Congreso. 

Colegio Felipe B. Tromp a invita e yiunan di Betico pa bishita 
scol e dia despues di e proefwerk di Betico. Minister Glenbert 
Croes conhuntamente cu su ruman Gisette a bishita e scol 
unda cu a comparti un rato ameno cu nos muchanan. Nan 
fascinacion pa Betico ta un siguransa cu den nan man Betico 
lo mantene su luga den e historia real di nos Pais. 


Campaña di SCP pa conscientisacion pa temporada di 
Carnaval a inicia cu un tremendo video cu ta ilustra con e 
mucha ta experencia Carnaval. Muchanan chikito no ta disfruta 
di carnaval di mesun forma cu un adulto. E apelacion ta: Si bo 
yiu tin menos cu 5 aña, considera di uza un servicio di cuido 
certifica of laga un mayor keda cas cu e mucha. Pa informacion 
of conseho pa e cuido di mucha den temporada di Carnaval 
tuma contacto cu Tienda di Educacion na 161 (yamada ta 
gratis). 


Diasabra ultimo a inaugura e cabina den cual bo lo sinti y mira 
pa bo mes con un mucha ta experencia Carnaval. Un tremendo 
iniciativa di e PR team di SCP creando consciensa. Siguridad y 
bienestar di nos muchanan ta nos tur su responsabilidad. Ban 
cuida nos muchanan den carnaval 66. 


Minister Glenbert Croes a haci un bishita di cortesia na Hyatt 
durante cual e mandatario a expresa su gratitud pa e gran 
apoyo di Hyatt na e causanan social den nos comunidad. Na 
henter e famia di Hyatt...Aruba ta bisa boso danki. 


E prome reunion di aña di Sociaal Crisis Plan a tuma luga e 
siman cu a pasa, unda cu a reuni cu tur 22 socio den sector 
social, salubridad, enseñansa y husticia, pa asina elabora riba 
e ultimo desaroyonan y e plan di accion pa 2020 - 2021 di SCP. 
Tambe a elabora ariba e desaroyonan di e “Centraal Registratie 
Systeem” cu lo wordo activa medio 2020 como tambe e Codigo 
di Proteccion Infantil y Hubenil. 


Den Aña di Innovacion y Educacion Minister di Enseñansa a 
anuncia otro proyecto piloto innovativo. Minister di Enseñansa 
den colaboracion cu Minister di Asuntonan Social a inicia e 
trayecto di un modelo/ best practice pa loke ta centro di cuido 
di mucha hunto cu Amoriza Gunnink, kende tin un cadena di 
centronan asina innovativo. E prome tres aña di un ser humano 
ta esun di mas importante y intervencion tempran ta preventivo. 
Asina lo yuda mehora calidad di nos centronan di cuido di 
mucha. 


Tambe Minister di Enseñansa hunto cu Minister di Husticia a 
sinta cu directivanan di scol pa bin cu un plan di siguridad pa 
tur scol. Un scol sigur ta importante pa un y tur. 


Minister di Enseñansa a sigui reuni cu diferente actor pa yega 
e luna aki na inicio di JFK Center como e centro di educacion 
y innovacion. 


Comienso di siman Conseho di Minister a aproba nombracion 
di dos notario nobo. Na 2019 Minister di Husticia mr. Andin 
Bikker hunto cu Parlamento di Aruba a amplia e cantidad di 
cuponan pa por tin mas notario, pa asina por agilisa e cantidad 
di trabou cu a aumenta door di crecemento di nos economia y 
poblacion den transcurso di añanan. Despues di dicho cambio 
di ley un proceso di solicitud a wordo hiba y diamars ultimo 
Conseho di Minister di Aruba a aproba e proposicion di parti 
di Minister di Husticia pa nombracion di dos notario nobo, den 


persona di sra. mr. C. Mayréne Marugg-Helmeyer y sra. mr. 
Chamila A. Tromp. Esaki den cuadro di Conseho cu Minister 
mr. Andin Bikker a ricibi for di Corte Comun di Husticia, a base 
di e proceso di solicitud menciona. Ambos candidato tin varios 
aña trahando na Aruba como kandidaat-notaris y tin amplio 
experiencia den e ramo. Cu nombracion di e dos candidatonan 
adicional, Aruba lo bay conoce awor un total di 6 notario den 
funcion. 


Minister Bikker a cuminsa cu un ciclo di reunion cu ta wordo 
aprecia masha hopi mes cu diferente stakeholder pa cu e tema 
di siguridad. Asina durante siman Minister Bikker a reuni cu 
AHATA pa loke ta siguridad den area hotelero. Mirando cu 
Minister Bikker ta trahando pro-activamente pa optimalisa 
e siguridad conhuntamente cu stakeholdersnan, AHATA y 
AHSF di nan banda a invita un compania internacionalmente 
renombra pa reuni cu Minister Bikker pa conhuntamente 
mehora y optimalisa e siguridad den area hotelero. 


Minister Bikker tambe a reuni cu varios comerciante Chines. Pa 
loke ta siguridad nan a expresa cu nan ta haya cu Aruba ta mas 
sigur compara cu antes y a expresa aprecio pa e reunion y e 
manera structura cu kier sigui atende cu reunionan den futuro. 
Tambe a atende varios otro tema, entre nan e tema di ciere di 
frontera y su retonan pa cu importacion di fruta y berdura. 


Un otro di e serie di reunionnan tabata cu SMOA, SKOA y DPS, 
pa enfoca riba e aspecto di siguridad na e scolnan. Un di e 
metanan ta cu tur scol ta bay haya alarma di siguridad y tambe 
di candela. Poniendo e alarmanan ta evita cu otro scol por pasa 
den e caso lamentabel cu scol di Macuarima cu a conoce cu ta 
kiebro, destruccion y candela. 


Minister Bikker ademas a publica un ‘Request for Expression 
of Interest’ pa haya camaranan mas sofistica y adicional cu ta 
cuminsa for di Welcome Plaza te cu e area di Renaissance 
Market Place. Tambe ta reemplasando y ampliando diferente 
camara, debi na entre otro cambionan den infrastructura door 
di e proyectonan di Watty Vos Boulevard y Green Corridor. 
Ta bay tin mas ‘Request for Expression of Interest’ pa pone 
mas camara na diferente parti di nos isla y asina haci uzo di 
tecnologia cu hard- y software avansa. 


Minister di Husticia hunto cu Minister di Asuntonan Social y di 
Labor, durante conferencia di prensa di Gobierno diahuebs a 
trece dilanti cu lo bay manda un carta pa Minister di Husticia 
di Hulanda pa haya claridad referente un noticia preocupante 
cu a sali na Hulanda caminda Inspectie Justitie en Veiligheid 
lo a pidi pa cambia of suavisa cierto rapportnan y uno di nan 
ta regarda e caso di sr. Mitch Henriquez dfm.. Sr. Henriquez 
a perde su bida na 2015 na Hulanda despues cu agentenan 
policial a uza forsa contra dje cu consecuencia cu el a fayece. 


Diabierna anochi Minister Bikker tabata na celebracion di Dienst 
Brandweer pa felicita tur cu a cumpli nan añanan di servicio, 
a haya promocion of cu a haya nan certificado ARFF (‘Aircraft 
Rescue and Firefighting’). Un bunita celebracion unda Minister 
Bikker a felicita y bisa cada un di nan danki pa nan trabou y 
esfuerso dedica na bienestar di e Pueblo di Aruba 


Dialuna di siman cu a pasa Sra. Marisol Lopez - Tromp a despidi 
di 10 aña di trabou duro representando pueblo den Parlamento. 
Gradiciendo pueblo pa e confiansa. 

Diamars a tuma luga e huramentacion di Marisol Lopez-Tromp 
como Minister di Desaroyo Teritorial, Infrastructura y Medio 
Ambiente. E ceremonia a tuma luga na Cas Ceremonial di 
Gobernador den presencia di Prome Minister di Aruba sra. 
Evelyn Wever - Croes y coleganan Minister. Minister Lopez- 
Tromp ta asumi e responsabilidad como Minister un bes mas, 
despues di 10 aña representando pueblo den Parlamento. 


Manera cu DOW a anuncia comienso di e siman, por observa 
e trabounan di “recapping” di e caminda entre rotonde AAA pa 
rotonde FCCA cu a tuma luga diahuebs awenochi. 


Cada aña ta celebra World Wetlands Day riba 2 di februari, e 
tema di e aña aki ta: 

“Wetlands and Biodiversity". Un momento pa accentua e 
importancia di conservacion di biodiversidad. 


Gobierno di Aruba, Ministerio di Turismo, Salud y Deporte 
a anuncia dia 30 di januari 2020 pa mas o menos 3.45 pm 
ora local di Aruba, Organisacion di Salud Mundial (WHO) a 
declara Novel Corona Virus (2019-nCoV) como un malesa 
di importancia pa salud publico di emegencia internacional 
(Public Health Emergency of International Concern, PHEIC). 
Kico esaki ta significa pa Aruba: E situacion ta keda mescos 
solamente cu e ta hisa e nivel di prepara nos mes. Ta mas pro- 
activo den nos sistema di salud pa e momento cu tin un caso 
sospechoso, atende mas diligente posibel. Cu esaki kiermen 
cue sistema di vigilancia mester ta hopi mas atento pa detecta 
un caso mas trempan. Pa asina por isola y maneha e caso 
sospechoso segun proceduranan vigente. 


Aruba NO tin ningun caso sospechoso te na e momentonan aki. 
Si tin cualkier informacion nobo of adicional, claro despues cu 
verifica esaki, Gobierno di Aruba lo comunica esey na pueblo 
mas lihe posibel. 


Diahuebs mainta Minister di Turismo, Salubridad Publico y 
Deporte Sr. Dangui Oduber a ricibi e organisacion di Caribbean 
Med Labs Foundation y representante di Departamento di 
Salud Publico. Conforme cu e vision di Minister Oduber riba e 
tereno di hisa calidad di servicio, Minister Oduber a cuminsa cu 
un trayecto pa sigura e calidad di servicionan di laboratorionan 
na Aruba. Minister Oduber ta haya cu ta importante pa como 
Gobierno, tin un maneho delinea y stipula na kico laboratorionan 
mester cumpli cu ne. Esaki ta pa asina por sigura cu e resultado 
di cada test ta uno confiabel y valido conforme reglanan 
international. Tambe e ta importante cu cada pashent ricibi 
un diagnosis cu ta basa riba resultadonan confiabel, di cual 
70% pa 80% di e tratamento ta basa. Solamente a base di 
resultadonan confiabel y cifranan concreto ricibi, Gobierno por 
tuma e decision corecto. Ta a base di esakinan Gobierno por 
bin cu programanan di prevencion y monitor e salud publico 
di Aruba den su totalidad. Como pais e ta nos deber pa hisa, 
sigura y mantene nos calidad di servicionan riba un nivel halto, 
segun e mandatario. 

Den cuadro di prevencion Aruba pronto lo conta cu un plan 
nacional di prevencion, p'esey ta importante pa tur laboratorio 
mantene un calidad di servicio halto. 


E San Nicolas Visitor Information Center ta dunando e resultado 
desea. Hopi turista ta bishita e oficina. Mensualmente mas di 


700 turista ta bishitando e oficina di turismo na San Nicolas 
cual sigur ta yuda stimula e movecion y trafico cu nos ta desea 
pa San Nicolas. Tin varios proyecto turistico andando na San 
Nicolas pa cuminsa tambe e desaroyo turistico pariba di brug. 


Diadomingo 26 di januari, Minister Xiomara Maduro a celebra 
Aña Nobo Chines hunto cu e comunidad Chines na New China 
Club. E mandatario a disfruta di un anochi agradable cu musica, 
baile y cena. Minister Maduro a hiba un discurso durante cual 
el a recorda e palabranan di Nos Libertador: ‘Arubiano no ta 
solamente esun cu a nace na Aruba, sino tambe esun cu a haci 
Aruba su nacion y boso a haci Aruba boso cas leu for di cas’. 
Na nomber di Gobierno e dignatario a gradici e Board Chinese 
Club pa e invitacion. Alabes Minister di Economia a gradici 
e comunidad Chines pa nan aporte na nos comunidad y nos 
economia. Na final e mandatario a desea henter e comunidad 
chines un Feliz Aña Nobo yena cu salud, rikesa y prosperidad! 


E ehecutivonan di Departamento Economico a presenta e 
resultado di e trabounan cu diferente grupo di experto a haci 
pa yega na un Plan Nacional Strategico pa por yega na un 
desaroyo duradero pa Aruba. E trabou importante aki a resulta 
den e rapport ‘Nos Plan, Nos Futuro’ y ta basa riba e programa 
di gobernacion ‘Hunto Pa Aruba’ y e metanan di desaroyo 
sostenibel di Agenda 2030 di Nacionnan Uni. Awor nos Pais 
ta conta cu un bista di e metanan y actividadnan necesario cu 
hunto nos mester ehecuta pa logra un desaroyo sostenibel pa 
Aruba. E mandatario a gradici e ehecutivonan di Departamento 
di Economia pa e tremendo trabou ehecuta pa por a conclui e 
NSP ‘Nos Plan, Nos Futuro’. 


Diabierna anochi Minister Maduro a conmemora hunto cu 
e comunidad Hudiu na Aruba, e 75 aña di e Liberacion di e 
camponan di concentracion di Nazi. Durante e servicio di 
Kabbalat Shabbat presidi pa Rabbi Kripper na Beth Israel 
Synagogue, e mandatario tabata tin e honor di por a resa 
un oracion pa nos Pais. Na final e dignatario a participa na e 
ceremonia di santificacion di biña y kibramento di pan cu ta e 
custumber despues di e Shabbat. 


Diabierna anochi, Minister di Cultura a presencia e Final di e 
Festival di Caiso Monarch den Carnival Village. E mandatario 
a gradici e 18 participantenan y tambe a yama danki na e 
publico pa nan apoyo y sosten. E dignatario a enfatisa pa 
disfruta di e Festival y nos Carnaval 66 den union, mesun 
union cu e musiconan, areglista, compositor y cantantenan cu 
a participa den e Festival a demostra. Durante e Festival di 
Caiso, Stichting MUSICA a honra sr. Gregory Lyder y Gregory 
Richardson pa nan aporte valioso na e festival y musica di 
Calypso. Na final Minister di Cultura a corona e ganado Caiso 
King Galloway. 


Minister di Cultura tabata presente diasabra anochi na e final 
di Soca Monarch Festival. Durante e Festival Stichting Musica 
den presencia di e mandatario a reconoce Roland Croes, e 
dinamico director di Setar NV pa su gran aporte pa Carnaval di 
Aruba y tambe a reconoce e Maestro Baluarte Musico Franklyn 
Granadillo y Roberto Geerman. E dignatario a disfruta di e 
Festival y na final a corona ‘Black Diamond’ como e ganado di 
Soca Monarch 2020. 

